uśató deva devāṃstānpréraya své agne sadhástha ítyagniṃ vā́ āhāmū́ndevānāvahāmū́ndevānā́vahéti támevaìtádāha yā́ndevānā́vākṣīstā́ngamaya yátra-yatraiṣāṃ cáraṇaṃ tadanvíti jakṣivā́ṃsaḥ papivā́ṃsaśca víśva íti jakṣivā́ṃso hí paśúm puroḍā́śam bhávanti papivā́ṃsa íti papivā́ṃso hi sómaṃ rā́jānam bhávanti tásmādāha jakṣivā́ṃsaḥ papivā́ṃsaśca viśvé 'suṃ gharmaṃ svárā́tiṣṭhatā́nu svāhéti tádvevá devátā vyávasr̥jati